CELEX: 62013CB0025
Language: sk
Date: 2014-01-30 00:00:00
Title: Vec C-25/13: Uznesenie Súdneho dvora (ôsma komora) z  30. januára 2014 (návrh na začatie prejudiciálneho konania, ktorý podal Juzgado de lo Contencioso-Administrativo n ° 17 de Barcelona – Španielsko) – France Telecom España, SA/Organismo de Gestión Tributaria de la Diputación de Barcelona (Prejudiciálne konanie — Elektronické komunikačné siete a služby — Smernica 2002/20/ES — Poplatok za využívanie na súkromné alebo osobitné účely miestnych verejných pozemkov uložený operátorom poskytujúcim elektronické komunikačné služby — Článok 99 Rokovacieho poriadku Súdneho dvora — Otázky, na ktoré možno jednoznačne odpovedať na základe judikatúry)

14.4.2014   
            
            
               SK
            
            
               Úradný vestník Európskej únie
            
            
               C 112/18
            
         Uznesenie Súdneho dvora (ôsma komora) z 30. januára 2014 (návrh na začatie prejudiciálneho konania, ktorý podal Juzgado de lo Contencioso-Administrativo no 17 de Barcelona – Španielsko) – France Telecom España, SA/Organismo de Gestión Tributaria de la Diputación de Barcelona
   (Vec C-25/13) (1)
   
   ((Prejudiciálne konanie - Elektronické komunikačné siete a služby - Smernica 2002/20/ES - Poplatok za využívanie na súkromné alebo osobitné účely miestnych verejných pozemkov uložený operátorom poskytujúcim elektronické komunikačné služby - Článok 99 Rokovacieho poriadku Súdneho dvora - Otázky, na ktoré možno jednoznačne odpovedať na základe judikatúry))
   2014/C 112/21
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado de lo Contencioso-Administrativo no 17 de Barcelona
   
      Účastníci konania
   
   
      Žalobkyňa: France Telecom España, SA
   
      Žalovaný: Organismo de Gestión Tributaria de la Diputación de Barcelona
   
      Predmet veci
   
   Návrh na začatie prejudiciálneho konania – Juzgado de lo Contencioso Administrativo no 17 de Barcelona – Výklad článku 13 smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné siete a služby (smernica o povolení) (Ú. v. ES L 108, s. 21; Mim. vyd. 13/029, s. 337) – Poplatky za právo na používanie a právo na inštalovanie zariadení – Verejný majetok obce – Postúpenie práv a postúpenie správy používania majetku
   
      Výrok
   
   Právo Únie sa so zreteľom na rozsudok Súdneho dvora z 12. júla 2012, Vodafone España/France Telecom España (C-55/11, C-57/11 a C-58/11, zatiaľ neuverejnený v Zbierke), má vykladať v tom zmysle, že bráni uplatňovaniu poplatku za používanie a prevádzkovanie zariadení inštalovaných na verejnom alebo súkromnom majetku alebo pod ním, v zmysle článku 13 smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné siete a služby (smernica „o povolení“), uloženého operátorom, ktorí bez toho, aby boli ich vlastníkmi, poskytujú elektronické komunikačné služby.
   
      (1)  Ú. v. EÚ C 108, 13.4.2013.